wickkiey/tamil-wikipedia-chunked huggingface dataset:
# நிரஞ்சனி சண்முகராஜா

## பணி

நிரஞ்சனி முதன் முதலில் 2012 ஆம் ஆண்டில் *இனி அவன்* என்ற விருது பெற்ற இலங்கைத் தமிழ்த் திரைப்படத்தில் துணைப்பாத்திரத்தில் நடித்தார். இத்திரைப்படத்தில் தர்சன் தர்மராஜ், சுபாசிணி பாலசுப்பிரமணியம் ஆகியோர் முக்கிய பாத்திரங்களில் நடித்தனர். 2014 இல் நடைபெற்ற கிரு கோல்டன் திரைப்பட விருது விழாவில், *இனி அவன்* திரைப்படத்திற்காக சிறந்த துணை நடிகைக்கான விருதைப் பெற்றார். 2013 ஆம் ஆண்டிற்கான தெரன இலக்சு திரைப்பட விருதுகளில் சிறந்த நடிகைக்கான விருதையும் வென்றார். 2018 ஆம் ஆண்டு வெளிவந்த இலங்கைத் தமிழ்த் திரைப்படங்களில் ஒரு முக்கியத் திரைப்படமாக கருதப்படும் கோமாளி கிங்ஸ் திரைப்படத்தில் முதன்முறையாக முன்னணிக் கதாநாயகியாக இவர் நடித்தார்.  
2021 இல், இவர் ரஃபயெல்லா பெர்னாண்டோ புகழ் விளம்பர நாட்காட்டியில் இடம்பெற்றார். அதே ஆண்டில், பயெல்சா சர்வதேச திரைப்பட விழாவில் *சுனாமி* என்ற 2020 இல் வெளிவந்த சிங்களத் திரைப்படத்தில் நடித்தமைக்காக சிறந்த நடிகைக்கான விருதைப் பெற்றார். 2022 சூன் மாதத்தில் கலிபோர்னியாவில் இடம்பெற்ற இலங்கை பன்னாட்டு திரைப்பட விழாவில் இவருக்கு *சுனாமி* திரைப்படத்தில் சிறப்பாக நடித்தமைக்காக சிறந்த நடிகைக்கான விருது வழங்கப்பட்டது.
|-
|2016 || *சிவப்பு வண்ணத்துப்பூச்சி கனவு* || ராஜினி || சிங்களம் ||
|-
|2017 || *மகன்களும் தந்தைகளும்* || || சிங்களம் ||
|-
|2018 || *கோமாளி கிங்ஸ்* || யோகா || தமிழ் || கதாநாயகி
|-
|2020 || *சுனாமி* || கல்யாணி || சிங்களம் ||
- கதாநாயகி
- சிறந்த நடிகை - பயெல்சா சர்வதேச திரைப்பட விழா, 2021,
- சிறந்த நடிகை - இலங்கை சர்வதேச திரைப்பட விழா, கலிபோர்னியா 2022
|-
|2021 || *கிரிவசிபுர* || பேரரசி ரங்கநாயகி || சிங்களம் || கதாநாயகி
|-
| || *சொப்பன சுந்தரி* || || தமிழ் || *தயாரிப்பில்*
|-
|2022 || *வித்துக்கள்* || || தமிழ்/சிங்களம்/ஆங்கிலம் || கதாநாயகி
|}
# சுந்தா மாதா கோயில்

**சுந்தா மாதா கோயில்** (*Sundha Mata Temple*) என்பது இராஜஸ்தானின் ஜலோர் மாவட்டத்தில் தீர்க்கரேகை 72.367°கிழக்கிலும் அட்சரேகை 24.833°வடக்கிலும் அமைந்துள்ள சுந்தா என்ற மலையுச்சியில் அமைந்துள்ள சாமுண்டி தேவிக்கு அர்ப்பணிக்கப்பட்ட சுமார் 900 ஆண்டுகள் பழமையான கோயிலாகும். இது அபு மலையிலிருந்து 64 கி.மீ. தூரத்திலும், பின்மால் நகரத்திலிருந்து 20 கி.மீ. தொலைவிலும் உள்ளது.
# சுந்தா மாதா கோயில்

## நிலவியல்

சுந்தா மலையில் ஆரவல்லி மலைத்தொடரில் 1220 மீ உயரத்தில் சாமுண்டி தேவியின் கோயில் உள்ளது. இது பக்தர்களால் சுந்தமாதா என்று வணங்கப்படுகிறது. இது மாவட்டத் தலைமையகத்திலிருந்து 105 கி.மீ. மற்றும் துணைப்பிரிவு பின்மாலில் இருந்து 35 கி.மீ. தொலைவில் உள்ளது. இந்த இடம் மல்வாராவின் மத்திய கிழக்கில் உள்ள ராணிவாரா வட்டம் முதல் ஜஸ்வந்த்புரா சாலை வரை தண்டலவாஸ் கிராமத்திற்கு அருகில் உள்ளது.  
இக்கோயிலுக்கு குசராத்து, ராஜஸ்தான் மற்றும் இந்தியாவின் பிற பகுதிகளில் இருந்து ஏராளமான பக்தர்கள் வருகை தருகின்றனர். இங்குள்ள சூழல் புதியதாகவும் கவர்ச்சியாகவும் இருக்கிறது. மலையிலிருக்கும் அருவிகளில் ஆண்டு முழுவதும் நீர் பாய்கின்றன. பல்வேறு சாதிகளைச் சேர்ந்த பல சமூகங்கள் பக்தர்களுக்காக சமூக மையங்களை நிறுவியுள்ளன. இரவில் மலையின் உச்சியில் தங்கி சாமுண்டி தேவியை வழிபட சிறந்த வசதிகள் உள்ளன.
# சுந்தா மாதா கோயில்

## கட்டிடக்கலை

சுந்தா கோயில் வெள்ளை பளிங்கு கற்களால் ஆனது. இந்த தூண்கள் அபு மலையின் தில்வாரா கோயில் தூண்களின் கலையை நினைவூட்டுகின்றன. பெரிய கல்லின் அடியில் சாமுண்டி தேவியின் மிக அழகான சிலை உள்ளது. இங்கு சாமுண்டியின் தலை வணங்கப்படுகிறது. அன்னை சாமுண்டியின் தும்பிக்கை கோர்டாவிலும் கால்கள் சுந்தர்லா பாலிலும் (ஜலோர்) நிறுவப்பட்டதாக கூறப்படுகிறது. அன்னை சாமுண்டியின் முன் பூர்புவ சுவவேசுவர் சிவலிங்கம் நிறுவப்பட்டுள்ளது. பிரதான கோவிலில் சிவன் மற்றும் பார்வதியின் இரட்டை சிலை, பிள்ளையார் சிலை மிகவும் பழமையானதாகவும் அழிந்துவிட்டதாகவும் கருதப்படுகிறது.
# சுந்தா மாதா கோயில்

## வனவிலங்கு சரணாலயம்

கோயிலின் அருகிலுள்ள வனப்பகுதியில் நரி கழுதைப்புலி காளை, காட்டுப்பூனை காடை, ஆந்தை, பிணந்தின்னிக் கழுகு, முள்ளம்பன்றி, புறா, மற்றும் 120 வகையான பறவையினங்களும் உள்ளன.
# சுந்தா மாதா கோயில்

## வசதிகள்

கோயில் பகுதிக்கு அருகில் பக்தர்கள் இரவில் ஓய்வெடுக்கவும், மலையின் இயற்கைக்காட்சிகளை ரசிக்கவும் அறக்கட்டளையால் ஒரு பெரிய சமுதாயக் கூடம் அமைக்கப்பட்டுள்ளது.  
சமீபத்தில், சுந்தா மலையில் ஏறுவதற்கு ஒரு கம்பிவட சேவை தொடங்கப்பட்டது. இது யாத்ரீகர்களுக்கு பயணத்தை எளிதாக்குகிறது.
# தாமர் ஈபிடிப்பான்

**தாமர் ஈபிடிப்பான்** (*பைசெடுலா கென்ரிசி*) என்பது பழைய உலக ஈபிடிப்பான் குடும்பத்தில் உள்ள ஒரு பறவை சிற்றினமாகும். இது இந்தோனேசியாவைச் சார்ந்த அகணிய உயிரி.  
இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும். இது வாழ்விட இழப்பால் பாதிக்கப்படுகிறது. முன்னர் காணப்பட்டதை விட மிகவும் பொதுவானதாக தற்பொழுது இது காணப்படுவதால், 2007-ல் பன்னாட்டு இயற்கைப் பாதுகாப்புச் சங்கம் செம்பட்டியலில் அழிவாய்ப்பு இனத்திலிருந்து அச்சுறு நிலையை அண்மித்த இனமாக மாற்றியது.
# இலில்லியன் மார்ட்டின் இலீக்

** இலில்லியன் மார்ட்டின் இலீக்** *(Lilian Martin-Leake)* (17 மார்ச்சு 1867, பாடிங்குட்டன், இங்கிலாந்து – 1962, பிடேபோர்டு, இங்கிலாந்து) ஒரு பிரித்தானிய வானியலாளரும் அறிவியல் ஆசிரியரும் அறிவியல் படவரைவாள்ரும் ஆவார். இவர் பிரித்தானிய வானியல் கழக உறுப்பினரும் ஆவார்.இவர் இக்கழகம் ஏற்பாடு செய்த 1900 மே 28 ஆம் நாளைய முழுச் சூரிய ஒளிமறைப்பு நிகழ்வில் பங்கேற்க இணைந்தார். இவர் அல்ஜியர்சு நகர இரேகன்சு விடுதிக் கூரையில் உள்ள வான்காணகத்தில் தன்னோடு இணைந்த நால்வருடன் சூரிய ஒள்முகட்டுக் கட்டமைப்பை75 மிமீ பொருள்வில்லை விட்டத் தொலைநோக்கியால் ஆய்வு செய்ய தங்கினார். இவர் அலைசு எவரெட் முன்மொழிவாலும் ஆன்னீ மவுந்தர், இரசல் ஆகியோரின் வழிமொழிவாலும் 1893 மே 31 ஆம் நாள் பிரித்தானிய் வானியல் கழகத்தில் சேர்ந்துள்ளார்.  
இவர் அல்ஜியர்சில் 1900 மே 28 ஆம் நாளன்று நிகழ்ந்த ஒளிமறைப்பின் சூரிய வண்ணக்கோளத்தையும் கிடப்பியல் ஒளிப்புடைப்புகளையும் தொலைக்காட்சி ஒளிப்படத்தைக் கொண்டு வரைந்துள்ளார். இவர்து வண்ணக்கோள,, சூரிய ஒளிமுகட்டுப்படம் வண்ணக்கோளத்தில் செந்நிறப் புடைப்புகளைக் காட்டியது. இவை முன்னர் மலைகளாக கருதப்பட்டன.
# இலில்லியன் மார்ட்டின் இலீக்

## வாழ்க்கை

இவர் 1867 மார்ச்சு 17 ஆம் நாளன்று பிறந்தார்.இவரது தந்தையார் குடிமைப் பொறியாளரும் கொட்டை வடிநீர்(காப்பி) ஆலையளரும்மன வில்லியம் மர்ட்டின் இலீக் ஆவார்; தாயார் உலூயிசா ஆரியத் மார்ட்டின் இலீக் ஆவார். ஐந்து அக்கா தங்கையரும் இரண்டு அண்ணன் தம்பியருமாக ஏழு உடன்பிறப்புகள் உண்டு. இவர் தன் பள்ளிக் கல்வியை கேம்பிரிட்ஜில் உள்ள கிர்ட்டன் கல்லூரியில் 1886 இல் முடித்தார்; அக்கல்லூரியிலேயே தன் பட்டப்படிப்பை 1890 இல் முடித்துள்ளார். இவருக்குப் பிரித்தானிய வானியல் கழகத்துக்குப் பரிந்துரைத்த இரசலும் அலைசு எவரெட்டும் ஓராண்டுக்கு முன்பு இதே கல்லூரியில் பட்டப்படிப்பினை முடித்துள்ளனர்.  
இவர் 1896 முதல் 1900 வரை வின்செசுட்டர் உயர்நிலைப் பள்ளியில் அறிவியல் ஆசிரியையாக இருந்துள்ளார். இவர் 1914 இலிருந்து 1915 வரையிலும் மீண்டும் 1919 இலிருந்து 1928 வரையிலும் கல்வி வாரிய ஆய்வாளராக இரண்டு தடவை பணிபுரிந்துள்ளர்.
# விக்கிப்பீடியா:முதற்பக்கக் கட்டுரைகள்/சூன் 19, 2022

<div id="mp-tfa-img">  
</div>
**மிட்டிலீனியன் கிளர்ச்சி** என்பது பெலோபொன்னேசியன் போரின்போது நடந்த ஒரு நிகழ்வாகும். அப்போது லெஸ்போஸ் தீவையும் அதில் உள்ள மிட்டிலீனி நகரத்தையும் ஏதெனியன் பேரரசு தன் கட்டுப்பாட்டில் வைத்திருந்தது. ஏதென்சின் ஆதிக்கத்தில் இருந்து தன்னை விடுவித்துக் கொள்ள மிட்டிலீனி கிளர்ச்சி செய்ய எண்ணம் கொண்டது. கிமு 428 இல், மிட்டிலீனியன் அரசாங்கம் எசுபார்த்தா, போயோட்டியா மற்றும் தீவில் உள்ள சில நகர அரசுகளிடன் இணைந்து கிளர்ச்சியில் ஈடுபடத் திட்டமிட்டது. **மேலும்...**
---
<div id="mp-tfa-img">  
</div>
**மூன்றாம் அமென்கோதேப்** எகிப்தின் பதினெட்டாவது வம்சத்தவர்கள் ஆண்ட புது எகிப்து இராச்சியத்தின் ஒன்பதாவது பார்வோன் ஆவார். இவர் நான்காம் தூத்மேசின் இளவயது மனைவி முதேம்வியாவின் மகன் ஆவார். வரலாற்று ஆய்வாளர்கள் மூன்றாம் அமேன்கோதேப், புது எகிப்து இராச்சியத்தை கிமு 1386 முதல் 1349 முடிய ஆண்டதாகவும், வேறு சிலர் கிமு 1388 முதல் கிமு 1351/1350 முடிய ஆண்டதாக வேறுபட்டு கூறுகின்றனர். **மேலும்...**
# கிழக்கத்தியப் புல் ஆந்தை

**கிழக்கத்தியப் புல் ஆந்தை** (*Eastern grass owl*)(*டைடோ லாங்கிமெம்பிரிசு*), **சீன புல் ஆந்தை** அல்லது **ஆத்திரேலிய புல் ஆந்தை** என்றும் அழைக்கப்படுகிறது. இது *டைடோனிடே* குடும்பத்தில் உள்ள ஒரு ஆந்தை சிற்றினம் ஆகும். இவை முக்கியமாகச் சிறிய கொறித்துண்ணிகளை உணவாக உட்கொள்கின்றன.  
சில வகைப்பாட்டியலாளர்கள் இந்த ஆந்தையை ஆப்பிரிக்கப் புல் ஆந்தை, டை*. கேபென்சிசு* துணையினமாகக் கருதினாலும், மற்றவர்கள் இதை ஒரு தனிச்சிற்றினமாகக் கருதுகின்றனர்.
# கிழக்கத்தியப் புல் ஆந்தை

## விளக்கம்

கிழக்கத்தியப் புல் ஆந்தை ஒரு நடுத்தர அளவிலான ஆந்தை. இது கூகை ஆந்தையின் அளவைப் போன்றது. முதிர்ச்சியடைந்த ஆண் ஆந்தையின் நீளம் வரையும், பெண் ஆந்தை வரையும் இருக்கும். இறக்கை விட்டம் வரை இருக்கும். பெண்ணின் எடை வரையிலும் ஆணின் எடை வரையிலும் இருக்கும். இவை வெளிறிய புள்ளிகளுடன் அடர் பழுப்பு அல்லது பழுப்பு நிற மேல் பகுதிகளைக் கொண்டுள்ளன. இவற்றின் இறக்கைகளில் கருப்பு மற்றும் பழுப்பு நிறப் பட்டைகள் மற்றும் மிகவும் வெளிறிய அலகு, இறகுகள் கொண்ட கால்கள் மற்றும் அடர் பழுப்பு நிற கண்களுடன் உள்ளன. பிற *டைட்டோ* பேரின ஆந்தைகளைப் போலவே, இதுவும் பழுப்பு நிற பழுப்பு மற்றும் வெள்ளை நிற விளிம்புடன் கூடிய இதய வடிவ முக வட்டுடன் காணப்படும்.
# கிழக்கத்தியப் புல் ஆந்தை

## ஒலி

கிழக்கத்தியப் புல் ஆந்தையின் முதன்மை அழைப்பு பல *டைட்டோ* ஆந்தைகளைப் போன்றது. உரத்த, சீறல் சத்தம், ஆனால் புல் ஆந்தையின் அலறல் ஆந்தையை விடச் சத்தமாக இருக்கும், ஆனால் முகமூடி ஆந்தையை விடக் குறைவாக ஒலிக்கும்.
# கிழக்கத்தியப் புல் ஆந்தை

## வேட்டையாடுதல்

ஆத்திரேலியாவின் சில பகுதிகளில் நடத்தப்பட்ட ஆய்வுகள் மூலம் இவற்றின் இரையானது பொதுவாக நீண்ட முடி கொண்ட எலி மற்றும் கரும்பு எலி என்று காட்டுகிறது. ஆந்தையானது தன் நீண்ட கால்களைப் பயன்படுத்தி அடர்ந்த நிலப்பரப்பில் ஊடுருவி தன் இரையைப் பிடிக்கிறது.
# கிழக்கத்தியப் புல் ஆந்தை

## வாழ்விடம்

இந்த ஆந்தை உயரமான புல்வெளிகள் மற்றும் சதுப்புநிலங்களை விரும்புகிறது. வாழிடப் பகுதிகள் சதுப்பு தாவரங்கள் வழியாக "சுரங்கங்கள்" அமைப்புகளுக்குள் கொண்டிருக்கின்றன. கூடு கட்டுவது இதே போன்ற சூழ்நிலைகளில் உள்ளது.
# கிழக்கத்தியப் புல் ஆந்தை

## பரவல்

கிழக்கத்தியப் புல் ஆந்தைகள் கிழக்கு, தெற்கு மற்றும் தென்கிழக்கு ஆசியா, நியூ கினியாவின் சில பகுதிகள், ஆத்திரேலியா (முக்கியமாக குயின்ஸ்லாந்தில்) மற்றும் மேற்கு பசிபிக் பகுதிகளில் வாழ்கின்றன. கடலோரத் தீவுகளிலும் இவை கண்டறியப்பட்டுள்ளது.
# கிழக்கத்தியப் புல் ஆந்தை

## பாதுகாப்பு நிலை

கிழக்கத்தியப் புல் ஆந்தைகள் உலகளவில் முதன்மையாக இவற்றின் பரவல் காரணமாக "தீவாய்ப்புக் கவலை குறைந்த இனம்" என்று கருதப்படுகின்றன. ஆத்திரேலியாவிற்குள், நியூ சவுத் வேல்ஸ் அச்சுறுத்தப்பட்ட உயிரினங்கள் பாதுகாப்புச் சட்டத்தில் (1995) *டைட்டோ லாங்கிமெம்ப்ரிசு* பாதிக்கப்படக்கூடியதாகக் கருதப்படுகிறது.
# சார்ட்ரிட்ஜின் லாட வௌவால்

**சார்ட்ரிட்ஜின் லாட வௌவால்** (*Shortridge's horseshoe bat*)(*ரைனோலோபசு சார்ட்ரிட்ஜி*) என்பது வடகிழக்கு இந்தியா, வடக்கு மியான்மர், தெற்கு சீனாவைப் பூர்வீகமாகக் கொண்ட லாட வௌவால் ஆகும். இது முதன்முதலில் 1918-ல் நுட் ஆண்டர்சன் என்பவரால் விவரிக்கப்பட்டது. மேலும் 2003ஆம் ஆண்டு வரை இந்த இரண்டு சிற்றினங்களும் ஒரே இடத்தில் சேகரிக்கப்படும் வரை பிளைத்தின் லாட வௌவால் சிற்றினத்தின் துணையினமாகக் கருதப்பட்டது.
# சார்ட்ரிட்ஜின் லாட வௌவால்

## விளக்கம்

இது நடுத்தர அளவிலான நீளமான தாடை மற்றும் மூக்கின் இலையுடன் இதன் நாசியை முழுமையாக மூடாது காணப்படும். இது ஒப்பீட்டளவில் வெளிறிய அடிப்பகுதியுடன் பழுப்பு நிற ரோமங்களைக் கொண்டுள்ளது.
# சார்ட்ரிட்ஜின் லாட வௌவால்

## வரம்பு மற்றும் காப்பு நிலை

சீனாவில், யுன்னான், சிச்சுவான், குயிசூ, ஹுனான், குவாங்சி, ஊபேய், ஆய்னான், குவாங்டொங் மற்றும் புஜியான் மாகாணங்களில் இச்சிற்றினங்கள் காணப்படுகின்றன. இது இந்தியாவின் வடக்குப் பகுதிகளிலும் மியான்மரிலும் காணப்படுகிறது. ரை. சார்ட்ரிட்ஜியின் வாழ்விடத்தில் வரையறுக்கப்பட்ட தரவு உள்ளது. ஆனால் பர்மாவில் உள்ள *டிப்டெரோகார்ப்* காட்டிலிருந்து மாதிரிகள் சேகரிக்கப்பட்டுள்ளன. இதன் எண்ணிக்கை குறித்த தரவு இல்லாத போதிலும், பன்னாட்டு இயற்கைப் பாதுகாப்புச் சங்கம் இதைத் தரவுகள் போதாது எனப் பட்டியலிட்டுள்ளது.
# சிவப்பு லாட வௌவால்

**சிவப்பு லாட வௌவால்** (*Rufous horseshoe bat*)(*ரைனோலோபசு ரவுக்சி*) என்பது ரைனோலோபிடே குடும்பத்தில் உள்ள ஒரு வௌவால் சிற்றினம் ஆகும். இது சீனா, இந்தியா, மியான்மர், நேபாளம், இலங்கை, வியட்நாம் ஆகிய நாடுகளில் காணப்படுகிறது .  
இது 2002-2004ஆம் ஆண்டுகளில் ஏற்பட்ட கடுமையான கடுமையான சுவாச நோய்க்குறியான சார்சு கொரோனா தீநுண்மியின் நோய்க்காவி என அடையாளம் காணப்பட்டுள்ளது.
# பிளைத்தின் லாட வௌவால்

**பிளைத்தின் லாட வௌவால்** (*Blyth's horseshoe bat*)( *ரைனோலோபசு லெபிடசு*) என்பது ரைனோலோபிடே குடும்பத்தில் உள்ள ஒரு வௌவால் சிற்றினம் ஆகும். இது ஆப்கானித்தான் முதல் வியட்நாம் வரை தெற்காசியா முழுவதும் காணப்படுகிறது. இதன் கூரான, பிளவுபட்ட மண்டையோட்டின் மூலம் இந்த சிற்றினத்தை அடையாளம் காணலாம்.
# பிளைத்தின் லாட வௌவால்

## வகைப்பாட்டியல்

1844ஆம் ஆண்டில் ஆங்கில விலங்கியல் நிபுணர் எட்வர்ட் பிளைத் என்பவரால் பிளைத்தின் லாட வௌவால் ஒரு புதிய சிற்றினமாக விவரிக்கப்பட்டது. இந்தியாவின் கொல்கத்தா அருகே ஒற்றைமாதிரி சேகரிக்கப்பட்டிருக்கலாம் என்று பிளைத் குறிப்பிட்டார்.
# பிளைத்தின் லாட வௌவால்

## விளக்கம்

இந்த வெளவாலின் முன் இறக்கையின் நீளம் சுமார் 42 மி.மி. ஆகும்.
# பிளைத்தின் லாட வௌவால்

## உயிரியல் மற்றும் சூழலியல்

மலேசியாவின் தியோமன் தீவில் உள்ள பிளைத்தின் லாட வௌவால்கள் பகல் மற்றும் இரவு நேரங்களில் காட்டில் பறந்து வேட்டையாடுவதாக அறியப்படுகிறது. வனப்பகுதியில் வசிக்கும் பறவை வேட்டையாடுபவர்கள் இல்லாததால், இந்த வௌவால்கள் பகலில் இரை தேடுகிறது என்று கருதப்படுகிறது. இது எதிரொலி இருப்பிடத்தை அறிதல் தொழில்நுட்பத்தினைப் பயன்படுத்தி இது இரையினைத் தேடுகிறது. இதன் எதிரொலி சமிக்ஞை அதிர்வெண் சுமார் 91 k ஏர்ட்சு ஆகும்.
# பிளைத்தின் லாட வௌவால்

## வரம்பு மற்றும் வாழ்விடம்

பிளைத்தின் லாட வௌவால் தெற்கு மற்றும் தென்கிழக்காசியாவில் பரவலாகக் காணப்படுகிறது. மேலும் ஆப்கானித்தான், வங்கதேசம், கம்போடியா, சீனா, இந்தியா, இந்தோனேசியா, மலேசியா, மியான்மர், நேபாளம், பாக்கித்தான், தாய்லாந்து மற்றும் வியட்நாம் ஆகிய நாடுகளில் காணப்படுகின்றது. இது கடல் மட்டத்திற்கு மேல் 0 முதல் 2,338 மீ. உயரமான நிலப்பரப்பில் காணப்படுகிறது.
# குப்தேசுவர் மகாதேவ் குகை

**குப்தேசுவர் மகாதேவ் குகை** (*Gupteshwor Mahadev Cave*) நேபாள நாட்டின் காசுக்கி மாவட்டத்தின் பொக்காரா நகரத்திலுள்ள சோரேபட்டான் என்ற பகுதியில் டேவிசு நீர்வீழ்ச்சிக்கு எதிரே அமைந்துள்ள ஒரு குகையாகும். குப்தேசுவர் மகாதேவ் குகை பொக்காராவின் முக்கிய சுற்றுலா ஈர்ப்புகளில் ஒன்றாகக் கருதப்படுகிறது.  
1950 ஆம் ஆண்டில் கண்டுபிடிக்கப்பட்ட குப்தேசுவர் மகாதேவ் குகை நேபாளத்தின் மிக நீளமான (2950 மீட்டர்) குகையாக கருதப்படுகிறது. டேவிசு அருவியின் நீர் இந்த குகை வழியாக செல்கிறது. குகைக்குள் மிகப்பெரிய சிவலிங்கங்கத்துடன் கூடிய ஒரு சிவன் கோயில் உள்ளது. இந்த நிலத்தடி கோவில் ஆண்டின் 365 நாட்களும் உள்நாட்டு மற்றும் வெளிநாட்டு சுற்றுலா பயணிகளால் பரபரப்பாக இருக்கும். குறைந்த வெளிச்சமும் ஈரமான குறுகிய பாதைகளும் இருப்பதால் மூத்த குடிமக்கள் மற்றும் குழந்தைகள் இந்த இடத்திற்குச் செல்ல பரிந்துரைக்கப்படுவதில்லை.
# ஆர்கியா

**ஆர்கியா** (*Argya*) என்பது ***லியோத்ரிச்சிடே*** குடும்பத்தில் உள்ள பாசரைன் பறவைகளின் பேரினமாகும். இந்த பேரினத்தின் சிற்றினங்கள் ஆப்பிரிக்கா மற்றும் தெற்காசியா முழுவதும் காணப்படுகின்றன. பொதுவாக இவை பெரிய குழுக்களாக நீண்ட வாலுடன் காணப்படும் பறவைகள் ஆகும். இந்தப் பேரினத்தின் சிற்றினங்கள் முன்பு *டர்டாய்ட்சு* மற்றும் *காருலாக்சு* பேரினத்தின் கீழ் வகைப்படுத்தப்பட்டன.
# ஆர்கியா

## வகைப்பாட்டியல்

### சிற்றினங்கள்

இந்த பேரினத்தில் 16 சிற்றினங்கள் உள்ளன. அவை:  
| படம் | பொதுப்பெயர் | விலங்கியல் பெயர் | பரவல் |
| --- | --- | --- | --- |
| பெரிய வெள்ளை சிலம்பன் | *ஆர்கியா மல்கோல்மி* | இந்தியா |  |
| சாம்பல்-தலை சிலம்பன் | *ஆர்கியா சினிரிப்ரான்சு* முன்பு *கர்ருலாக்சில்* | இலங்கை |  |
| அரேபியச் சிலம்பன் | ''ஆர்கியா ஸ்குவாமிசெப்சு' | ஐக்கிய அமீரகம், ஓமன், யெமன் & மேற்கு சவுதி அரேபியா |  |
| பழுப்புச் சிலம்பன் | *ஆர்கியா புல்வா* | அல்ஜீரியா, சாட், எகிப்து, எரித்தியா, எத்தியோப்பியா, லிபியா, மலாய், மூரித்தானியா, மொராக்க, நைஜர், நைஜீரியா, சென்கல், சூடான், துனிசியா |  |
| வெண் தொண்டை சிலம்பன் | *ஆர்கியா குலாரிசு* | மியான்மர். |  |
| வரிச்சிலம்பன் | *ஆர்கியா ஏர்லி* | பாக்கித்தான் முதல் மியான்மர் வரை |  |
| ஈராக் சிலம்பன் | *ஆர்கியா அல்டிரோஸ்ட்ரிசு* | ஈராக் & தென்மேற்கு ஈரான் |  |
| தவிட்டிச் சிலம்பன் | *ஆர்கியா கௌடாடா* | இந்தியா. |  |
| ஆப்கான் சிலம்பன் | *ஆர்கியா ஹட்டோனி* | தென்கிழக்கு ஈராக் முதல் தென்மேற்கு பாக்கித்தான் வரை |  |
| செஞ்சிலம்பன் | *ஆர்கியா ரூபிகினோசா* | எத்தியோபியா, கென்யா, சோமாலியா, சூடான், தான்சானிய, உகண்டா |  |
| செதில் சிலம்பன் | *ஆர்கியா அய்ல்மேரி* | எத்தியோப்பியா, கென்யா, சோமாலியா, தான்சானியா |  |
| பன்றிக்குருவி | *ஆர்கியா அபினிசு* | தென்னிந்தியா, இலங்கை |  |
| காட்டுச் சிலம்பன் | *ஆர்கியா ஸ்ட்ரைடா* | இந்தியா |  |
| ஆரஞ்சு அலகு சிலம்பன் | *ஆர்கியா ரூபெசென்சு* | இலங்கை |  |
| மெலிந்த அலகு சிலம்பன் | *ஆர்கியா லாங்கிரோசுட்ரிசு*) | வங்காளதேசம், நேபாளம், தென்னிந்தியா, மியான்மார் |  |
| உளறுவாய் குருவி | *ஆர்கியா சுப்ருபா* | இந்தியா |  |
# சுழல்: த வோர்டெக்ஸ்

**சுழல்: த வோர்டெக்ஸ்** என்பது அமேசான் பிரைம் வீடியோவுக்காக புஷ்கர்-காயத்ரியால் உருவாக்கப்பட்ட தமிழ் மொழி வலைத்தொடர் ஆகும். இந்தி, தெலுங்கு, மலையாளம், கன்னடம், ஆங்கிலம், பிரஞ்சு, ஜெர்மன், இத்தாலியன், ஜப்பானியம், போலிஷ், போர்த்துகீசியம், காஸ்டிலியன் எசுப்பானியம், இலத்தீன் அரபு மற்றும் துருக்கிய மொழிகளில் ஒலிசேர்க்கப்பட்டு ஆங்கிலத்துணையுரைகள் உடன் 30க்கும் மேற்பட்ட மொழிகளில் இத்தொடர் வெளியானது.
# சுழல்: த வோர்டெக்ஸ்

## முதற்கோள்

ஓர் இளம்பெண் காணாமல் போவதைத் தொடர்ந்து அச்சிறுநகரத்தில் இரகசியங்கள் பல வெளிவருகின்றன.
# சுழல்: த வோர்டெக்ஸ்

## நடிகர்கள்

- துணை ஆய்வாளர் சக்கரவர்த்தியாக (சக்கரை) கதிர்
- நந்தினியாக ஐஸ்வர்யா ராஜேஷ்
- சண்முகமாக ஆர்.பார்த்திபன்
- ஆய்வாளர் ரெஜினா தாமஸாக சிரேயா ரெட்டி
- திரிலோக் வட்டேயாக ஹரிஷ் உத்தமன்
- வடிவேலுவாக பிரேம் குமார்
- குணாவாக இளங்கோ குமாரவேல்
- லக்ஷ்மியாக நிவேதிதா சதீஷ்
- தேவியாக இந்துமதி மணிகண்டன்
- நிலாவாக கோபிகா ரமேஷ்
- செல்வியாக லதா ராவ்
- அதிசயமாக எஃப். ஜே
- முகேஷ் வத்தேவாக யூசஃப் ஹுஸ்ஸெய்ன்
- புஷ்பராஜாக நிதிஷ் வீரா
- கோதன்டராமனாக சந்தான பாரதி
- மனநல மருத்துவராக மேகா ராஜன்
- ஈஷ்வரனாக பழனி முருகன்
- மலராக சௌந்தர்யா
- கனியாக நவ்னீத் கிருஷ்ணன்
- மணியாக யஷ்வந்த் பாபு
- கண்டிபனாக ஜி அஜித் குமார்
- தீனாவாக ஹரீஷ் எஸ். எஸ்.
- அறிவாக ஸசி குமார்
- முத்துவாக அருண் பாண்டியன்
- சுந்தரமாக ப்ரசன்னா பாலச்சந்திரன்
- மருத்துவராக மோனா ககடே
# சுழல்: த வோர்டெக்ஸ்

## அத்தியாயங்கள்

| 1 | 17 சூன், 2022 |
| --- | --- |
| துவக்கத்தில் ஒரு பெண்ணை ஒருவன் துரத்துவது போல் ஒரு காட்சி காட்டப்படுகிறது. ஊரில் மயானக் கொள்ளை நடைபெற்றுக்கொண்டிருக்கிறது. திரிலோக் வட்டே என்னும் முதன்மை செயல் அலுவலருக்கு எதிராக பணியாட்கள் நாத்திகரான சண்முகம் என்பவர் தலைமையில் மறியல் போராட்டம் நடத்துகின்றனர். நிர்வாக இயக்குநர் திரிலோக் அவர்களைக் களையும்படி எச்சரிக்கை விடுகிறார். சண்முகம் அதனை ஒத்துக்கொள்ளாததால் காவலர்கள் தடியடி நடத்தி கூட்டத்தைக் களைக்கின்றனர். வீடு திரும்பிய சண்முகம் தனது இளைய மகளான பத்தாம் வகுப்பு படிக்கும் நிலா தேர்வில் தமிழ் உட்பட இரண்டு பாடங்களில் தேர்ச்சிபெறாததால் அவளிடம் கடுமையாக பேசுகிறார். பிறகு, அந்த தொழிற்சாலையில் தீவிபத்து என்னும் செய்தி வெளிவருகிறது. சண்முகம் விபத்து நடந்த இடம் சென்று பார்க்கையில் அங்கு முத்துசாமி என்பவர் தீக்காயம் அடைந்ததது தெரியவருகிறது. அவர் மருத்துவமனையில் அனுமதிக்கப்படுகிறார். அச்சம்பவம் தீவிபத்து அல்ல தீவைப்பு என்று காவலர்கள் கண்டறிகின்றனர். சண்முகம் வீடு திரும்பியதும் நிலா வீட்டில் இல்லை என்பது தெரிய வருகிறது. குணாவின் மனைவியின் மூலம் விடயத்தையறிந்ததும் சண்முகத்தை விட்டுச்சென்று ஆசிரமத்தில் இருக்கும் சைவக் கடவுள்கள் மீது நம்பிக்கை கொண்ட அவனது மனைவி தேவி வீட்டிற்கு வருகிறார். சண்முகமும் குணாவின் மனைவியும் சேர்ந்து நிலாவைத் தேடிக்கொண்டிருக்கும் நேரத்தில் சண்முகத்தை சந்தேகிக்கும் ஆய்வாளர் ரெஜினா தாமஸ் சண்முகத்தைக் கைது செய்து காவல் நிலையம் அழைத்துச் செல்கிறார். நிலா காணாமல் போனதை அறிந்த ஊரைவிட்டு காதலனுடன் ஓடிப்போய் தற்போது கோவையில் தகவல் தொழில்நுட்ப நிறுவனத்தில் வேலைசெய்து கொண்டிருப்பதாகச் சொல்லப்படும் சண்முகத்தின் மூத்த மகளும் சர்க்கரவர்த்தியின் பள்ளித் தோழியுமான நந்தினி சண்முகத்தை விடுவிக்குமாறு கோருகிறார்.விபத்து நடந்த இடத்திற்கு அருகிலுள்ள கண்காணிப்பு படக்கருவிகளின் காட்சிகளைத் துணை ஆய்வாளர் சக்கரவர்த்தி ஆராய்கையில் நிலா கடத்தப்பட்டதாகத் தெரியவருகிறது. | } |
# புத்தர் கோயில், புத்தமங்கலம்

**புத்தர் கோயில்** தமிழ்நாட்டில் நாகப்பட்டினம் மாவட்டம் புத்தமங்கலம் என்னும் ஊரில் உள்ளது. தமிழ்நாட்டில் உள்ள புத்தர் கோயில்களில் இதுவும் ஒன்றாகும்.
# புத்தர் கோயில், புத்தமங்கலம்

## அமைவிடம்

இக்கோயில் கீழ்வேளூர் வட்டத்தில் புத்தமங்கலத்தில் உள்ளது.
பண்டைய தமிழ்நாட்டின் முக்கியமான பௌத்த மையங்களில் இதுவும் ஒன்றாகும்.
# புத்தர் கோயில், புத்தமங்கலம்

## அமர்ந்த நிலை

இங்குள்ள புத்தர் பீடத்தின்மீது உள்ளது. முகம் சற்று சிதிலமடைந்துள்ளது.
# புத்தர் கோயில், புத்தமங்கலம்

## தற்போதைய நிலை

தற்போது இக்கோயில் பராமரிப்பின்றி உள்ளது.
# மல்லசமுத்திரம் சட்டமன்றத் தொகுதி

**மல்லசமுத்திரம் சட்டமன்றத் தொகுதி** (*Mallasamudram Assembly constituency*) என்பது இந்தியாவின் தென் மாநிலமான தமிழ்நாட்டின் தமிழ்நாடு சட்டமன்றத்தில் உள்ள 206 தொகுதிகளில் ஒன்றாக இருந்தது. இது நாமக்கல் மாவட்டத்தில் 1962ஆம் ஆண்டு செயல்பாட்டிலிருந்தது. இது நாமக்கல் (மக்களவைத் தொகுதி) நாடாளுமன்றத் தொகுதியின் ஒரு பகுதியாகவும் இருந்தது.
# மல்லசமுத்திரம் சட்டமன்றத் தொகுதி

## சட்டமன்ற உறுப்பினர்கள்

| 1962 | ஆர். நல்லமுத்து | திராவிட முன்னேற்றக் கழகம் |
| --- | --- | --- |
# பிரம்மா ஜி

**பிரம்மா ஜி** (*Bramma G*) என்பவர் இந்திய திரைப்பட இயக்குநரும் எழுத்தாளரும் பாடலாசிரியரும் ஆவார். இவர் முதன்மையாக தமிழ்த் திரைப்படங்களில் பணிபுரிகிறார்.
# பிரம்மா ஜி

## தொழில் வாழ்க்கை

பிரம்மா தேசிய விருது பெற்ற இந்திய திரைப்பட இயக்குநரும் திரைக்கதை ஆசிரியரும் ஆவார்.  
இவருடைய குற்றம் கடிதல் எனும் திரைப்படம் சிறந்த தமிழ்த் திரைப்படத்துக்கான தேசிய விருதைப் பெற்ற 62 ஆவது திரைப்படம் ஆனது. நடிகர் சூரியாவின் 2டி என்டர்டெய்ன்மன்ட் தயாரித்து, ஜோதிகாவை முக்கிய நடிகராகக் கொண்டு இரண்டாவதாக இவர் இயக்கிய மகளிர் மட்டும் திரைப்படம் என்பதும் நன்கு வரவேற்கப்பட்ட வெற்றிப்படம் ஆகும்.  
இவர் சுழல் என்ற வலைத்தொடரிலும் பங்காற்றினார்.
# பிரம்மா ஜி

## திரைப்படப் பட்டியல்

| 2015 | குற்றம் கடிதல் | ஆம் | ஆம் | ஆம் | # சிறந்த தமிழ்த் திரைப்படத்துக்கான தேசிய விருது
# சிறந்த திரைப்படம், 12 ஆவது சென்னை சர்வதேச திரைப்பட விழா |  |

| --- | --- | --- | --- | --- | --- | --- |
| 2017 | மகளிர் மட்டும் | ஆம் | ஆம் | ஆம் | # சிறந்த கதை, விகடன் விருதுகள், 2017 | } |
# சிறந்த திரைப்படம், 12 ஆவது சென்னை சர்வதேச திரைப்பட விழா |  |

## வலைத் தொடர்

| 2022 | சுழல்: த வோர்டெக்ஸ் | அமேசான் பிரைம் வீடியோ | இல்லை | ஆம் | } |
| --- | --- | --- | --- | --- | --- |
# பெசாவர் மாவட்டம்

### மக்கள் தொகை பரம்பல்

2017 பாகிஸ்தான் மக்கள் தொகை கணக்கெடுப்பின்படி, பெசாவர் மாவட்டத்தின் மொத்த மக்கள் தொகை 43,31,959 ஆகும். அதில் ஆண்கள் 2,229,681 மற்றும் பெண்கள் 2,101,649 ஆகவுள்ளனர். The population of the district over the years is shown in the table below.பெசாவர் மாவட்டத்தின் கிராமப்புற மக்கள் தொகை 2,362,136 (54.53%) மற்றும் நகர்புற மக்கள் தொகை 1,969,823 (45.47%) ஆகும். இதன் சராசரி எழுத்தறிவு 55.01% ஆகும்.
! விழுக்காடு % (1941)
!மக்கள் தொகை (2017)
! விழுக்காடு % (2017)
|-
|இசுலாமியர்
| 769,589
| 4,300,937
|-
| இந்துக்கள்
| 51,212
| 1,709
|-
| சீக்கியம்
| 24,030
| 2,561
|-
| கிறித்தவம்
| 6,890
| 25,125
|-
| யூதம்
| 70
| ---
| ---
|-
| பார்சிகள்
| 24
| ---
| ---
|-
| பௌத்தம்
| 18
| ---
| ---
|-
| **மொத்த மக்கள் தொகை**
| **851,833**
| ****
| **4,331,959**
| ****
|}
# பெசாவர் மாவட்டம்

## பெசாவர் மாவட்ட நிர்வாகம்

பெசாவர் மாவட்டம் பெசாவர் நகர தாலுகா மற்றும் 6 கிராமப்புற தாலுக்காக்களாகப் பிரிக்கப்பட்டுள்ளது. இம்மாவட்டத்தில் 30 காவல் நிலையங்கள் உள்ளது. .இம்மாவட்டத்தில் 357 உள்ளாட்சி அமைப்புகள் கொண்டுள்ளது.
# பெசாவர் மாவட்டம்

## பெசாவர் மாவட்ட நிர்வாகம்

### சட்டமன்றத் தொகுதிகள்

கைபர் பக்துன்வா மாகாணச்ச் சட்டமன்றத்திற்கு பெசாவர் மாவட்டத்திற்கு 11 சட்டமன்ற்த் தொகுதிகள் கொண்டுள்ளது.
# பெசாவர் மாவட்டம்

## பெசாவர் மாவட்ட நிர்வாகம்

### நாடாளுமன்றத் தொகுதிகள்

பாகிஸ்தான் தேசிய சட்டமன்றத்திற்கு, பெசாவர் மாவட்டம் 4 உறுப்பினர் தொகுதிகள் கொண்டுள்ளது.
# சார்லஸ் லூயிஸ் பிளேஸ்மென்

**சார்லசு லூயிசு பிளேசுமென்** (Charles Louis Fleischmann நவம்பர் 3, 1835 &ndash; டிசம்பர் 10, 1897) இவர் அங்கேரிய-அமெரிக்க மதுவம் தயாரிப்பாளர் ஆவார். இவரது பெற்றோர் அலோசு பிளேசுமென் (ஆபிரகாம்) ஓர் மதுவ உருவாக்குநர் இவரது தாய் பாபடெ ஆவர். இவர் புடாபெசுட்டு, அங்கேரி, வியன்னா மற்றும் பிராகாவில் கல்வி கற்றார். உருசியாவின் என்ரிடே இராபர்ட்சன் என்பவரைத் திருமணம் செய்தார்.
# விக்கிப்பீடியா:வேங்கைத் திட்டப் பயிற்சி 2023/பயிற்சிமொழிவு

## உள்ளடக்கப் பயிற்சி

(அரை நாள்)
1. பொதுவகம்
1. விக்கிமூலம்/விக்சனரி/விக்கித் தரவு போன்றவற்றை விக்கிப்பீடிய மேம்பாட்டிற்குப் பயன்படுத்தல்
1. விக்கிக் கொள்கைகள்
1. மேம்பட்ட/உள்ளடக்க விரிவாக்கல்
1. எழுத்துப் பிழையின்றி எழுதுதல்
1. படங்கள் இணைத்தல்/விரிவாக்குதல்
1. தகவல் பெட்டி உருவாக்கல்/பயன்படுத்தல்
1. வார்ப்புரு உருவாக்குதல்/பயன்படுத்துதல்
1. சமன்பாட்டு வார்ப்புருக்கள்
# விக்கிப்பீடியா:வேங்கைத் திட்டப் பயிற்சி 2023/பயிற்சிமொழிவு

## துப்புரவுப் பயிற்சி

(அரை நாள்)
1. எப்படி சிறப்பாகத் துப்புரவுப் பணி செய்தல்
1. கட்டுரைகளை இணைத்தல்
1. [[:
1. மொழிபெயர்ப்பு செய்வதெப்படி/மேம்பட்ட மொழிபெயர்ப்பு
1. பகுப்பு உருவாக்கல்
1. மேம்பட்ட மேற்கோள்கள் இணைத்தல்
# விக்கிப்பீடியா:வேங்கைத் திட்டப் பயிற்சி 2023/பயிற்சிமொழிவு

## தொழில்நுட்பம்

(அரை நாள்)
1. பயனுள்ள பயனர் கருவிகள்
1. விக்கி ஏபிஐ
1. விக்கி கருவிகள் அறிமுகம்
1. விக்கித்தரவு மேம்படுத்தல்
1. நிர்வாகக் கருவிகளை எப்படிப் பயன்படுத்தல்
# விக்கிப்பீடியா:வேங்கைத் திட்டப் பயிற்சி 2023/பயிற்சிமொழிவு

## பரப்புரைப் பயிற்சி

(1 மணி நேரம்)
1. பயிற்சி வழங்கல்
1. புதுப் பயனர்களை ஊக்குவித்து வழிகாட்டுவது எப்படி?
1. புதியவர்களுக்குப் பயிற்சியளிப்பது எப்படி?
1. பயிற்சியின் போது எழும் சிக்கல்கள் தொடர்பான உரையாடல்
# சர்தானா இயற்கை பூங்கா

**சர்தானா இயற்கை பூங்கா** என்பது இந்தியாவின் குஜராத்தின் சூரத்தில் அமைந்துள்ள சூரத் மாநகராட்சிக்குச் சொந்தமான மற்றும் மாநகராட்சியால் நிர்வகிக்கப்படும் ஒரு விலங்கியல் பூங்கா ஆகும்.  
இது மாநிலத்தின் மிகப்பெரிய விலங்கியல் பூங்காவாகும். குசராத்தின் மிகப் பழமையான விலங்கியல் பூங்காக்களில் ஒன்றாகும். இது 81 ஏக்கர் பரப்பளவில் வடக்குப் பகுதியில் தபி நதியையும் அதன் தெற்கே சூரத் கம்ரேஜ் சாலையும் உள்ளது.  
இந்த மிருகக்காட்சிசாலை 1984-ல் நிறுவப்பட்டது. இது தெற்கு குஜராத் பிராந்தியத்தில் முதல் மிருகக்காட்சிசாலை மற்றும் குஜராத்தின் கால்நடை இனப்பெருக்க மையமாகும். மிருகக்காட்சிசாலையில் சிங்கங்கள், வங்காளப் புலி, இமயமலை கருப்புக் கரடி மற்றும் வெள்ளை மயில் ஆகியவை வளர்க்கப்படுகின்றன.
# விக்கிப்பீடியா:Statistics/weekly/19-Jun-2022
# சுமாத்திர கேளையாடு

**சுமாத்திர கேளையாடு** (*Sumatran muntjac*)(*முண்டியாகசு முண்ட்ஜேக்* மோண்டானசு) என்பது மான் குடும்பத்தில் உள்ள இந்திய கேளையாடின் ஒரு கிளையினமாகும். இது ஒரு பெரிய நாயின் அளவில் இருக்கும். இது 1914ஆம் ஆண்டு கண்டுபிடிக்கப்பட்டது. ஆனால் 2002ஆம் ஆண்டு இந்தோனேசியாவின் சுமத்ராவில் உள்ள கெரின்சி செப்லாட் தேசிய பூங்காவில் வேட்டைக்காரர் ஒருவரால் கண்டுபிடிக்கப்படும் வரை 1930ஆம் ஆண்டு முதல் காணப்படவில்லை. சுமாத்திர கேளையாடு 2008-ல் பன்னாட்டு இயற்கைப் பாதுகாப்புச் சங்கத்தின் செம்பட்டியலில் சேர்க்கப்பட்டது. ஆனால் வகைபிரித்தல் சிக்கல்கள் இன்னும் தீர்க்கப்படாததால் தரவுகள் போதாது எனப் பட்டியலிடப்பட்டது. (இது ஒரு தனித்துவமான சிற்றினமாகக் கருதப்படுகிறது. மு. மோண்டானசு அல்லது துணையினம் *மு. முண்ட்ஜேக் மோண்டானசு*). இந்த சிற்றினத்தின் பரவல் நிச்சயமற்றதாகவும் பரிந்துரைக்கப்பட்டதை விட விரிவானதாக இருக்கலாம்.
# மகரப் பிரகரணம்

**மகரப் பிரகரணம்** என்பது மறைந்துபோன இலக்கண நூல்களில் ஒன்று. யாப்பருங்கலம் என்னும் நூலுக்கு விருத்தி உரை எழுதும் குணசாகரர் இந்த நூலை மேற்கோள் காட்டி அந்த நூலிலிருந்து இரண்டு பாடல்களையும் தந்துள்ளார். தந்துள்ள பாடல்களையும் நூலின் தலைப்பையும் நோக்கும்போது இது மகரக்குறுக்கம் பற்றிச் சொல்லும் நூல் எனத் தெரிகிறது.
:
<poem>  
</poem>
:
<poem>  
</poem>
# மேம்பட்ட தொடர்பு, கல்வி மற்றும் ஆராய்ச்சி நிறுவனம்

**மேம்பட்ட தொடர்பு, கல்வி மற்றும் ஆராய்ச்சி நிறுவனம்** (*Institute of Advanced Communication, Education and Research*) நேபாளத்தின் காத்மாண்டுவில் அமைந்துள்ள ஓர் ஆராய்ச்சி அடிப்படையிலான கல்லூரி ஆகும். 2001 ஆம் ஆண்டு நிறுவப்பட்ட இந்நிறுவனம் பொக்காரா பல்கலைக்கழகத்துடன் இணைக்கப்பட்டுள்ளது. ஆங்கிலக் கல்வியுடன் மனிதநேயம் மற்றும் சமூக அறிவியலில் மேம்பட்ட ஆராய்ச்சிப் பட்டங்களை வழங்குவது இந்நிறுவனத்தின் நோக்கமாகும். நாட்டில் ஆங்கிலத்தில் ஆய்வியல் நிறைஞர் பட்டம் வழங்கும் ஒரே கல்லூரி என்ற சிறப்பும் இந்நிறுவனத்திற்கு உண்டு.
# அசர்பைஜானின் உலக பாரம்பரிய தளங்கள் பட்டியல்

**அசர்பைஜானின் உலக பாரம்பரிய தளங்கள் பட்டியல்** (World Heritage Sites in Azerbaijan) என்பது ஐக்கிய நாடுகளின் கல்வி, அறிவியல் மற்றும் கலாச்சார அமைப்பு (யுனெஸ்கோ) 1972-ல் நிறுவப்பட்ட யுனெஸ்கோ உலக பாரம்பரிய மாநாட்டில் கையொப்பமிட்ட நாடுகளால் கலாச்சார அல்லது இயற்கை பாரம்பரியத்திற்கான சிறந்த இடங்களை உலகளாவிய மதிப்பின் அடிப்படையில் உலக பாரம்பரிய தளங்களாக் குறிப்பிடும் இடங்களாகும். இத்தகைய கலாச்சார பாரம்பரிய நினைவுச் சின்னங்கள் (கட்டிடக்கலை வேலைகள், நினைவுச்சின்ன சிற்பங்கள் அல்லது கல்வெட்டுகள் போன்றவை), கட்டிடங்களின் குழுக்கள் மற்றும் தளங்கள் (தொல்பொருள் தளங்கள் உட்பட) ஆகியவற்றைக் கொண்டுள்ளது. இயற்கை அம்சங்கள் (இயற்கை மற்றும் உயிரியல் அமைப்புகளைக் கொண்டவை), புவியியல் மற்றும் உடலியல் வடிவங்கள் (அழிந்துவரும் விலங்குகள் மற்றும் தாவரங்களின் வாழ்விடங்கள் உட்பட), மற்றும் இயற்கை அழகு ஆகியவற்றின் பார்வையில் முக்கியமான இயற்கை இடங்கள் பாரம்பரிய தளங்களாக வரையறுக்கப்படுகின்றன. திசம்பர் 1993 அன்று அஜர்பைஜான் உலக பாரம்பரிய மாநாட்டை அங்கீகரித்தது.  
2021 வரை, அஜர்பைஜான் பட்டியலில் மூன்று தளங்கள் உள்ளன. 2000 ஆம் ஆண்டில், ஷிர்வான்ஷா அரண்மனை மற்றும் மெய்டன் கோபுரத்துடன் கூடிய பாகுவின் சுவர் நகரம் பட்டியலில் சேர்க்கப்பட்ட முதல் தளமாகும். 2000 பாகு பூகம்பத்தில் ஏற்பட்ட சேதத்தின் காரணமாக, 2003 முதல் 2009 வரை இந்த தளம் ஆபத்தானதாக பட்டியலிடப்பட்டது. கோபஸ்தான் ராக் ஆர்ட் கலாச்சார நிலப்பரப்பு 2007 இல் பட்டியலிடப்பட்டது. 2013 ஆம் ஆண்டில், ஆயுத மோதல்களின் போது கலாச்சார சொத்துக்களைப் பாதுகாப்பதற்கான குழுவால் இந்த இரண்டு தளங்களுக்கும் மேம்பட்ட பாதுகாப்பு அந்தஸ்து வழங்கப்பட்டது. 2019 இல் பட்டியலிடப்பட்ட மிக சமீபத்திய தளம் ஷேகியின் வரலாற்று மையம் மற்றும் கான் அரண்மனை ஆகும். இந்த மூன்று தளங்களும் கலாச்சார தளங்கள். கூடுதலாக, அஜர்பைஜான் தற்காலிக பட்டியலில் பத்து தளங்களைக் கொண்டுள்ளது.
# அசர்பைஜானின் உலக பாரம்பரிய தளங்கள் பட்டியல்

## உலக பாரம்பரிய தளங்கள்

யுனெஸ்கோவின் பத்து அளவுகோல்களின் கீழ் இத்தளங்கள் பட்டியலிடப்படுகின்றன. ஒவ்வொரு தளமும் குறைந்தபட்சம் ஒரு அளவுகோலையாவது பூர்த்தி செய்ய வேண்டும். i முதல் vi வரையிலான அளவுகோல்கள் கலாச்சாரத்தினையும், vii முதல் x வரையிலான அளவுகோல்கள் இயற்கையானது என்பதை வரையறுக்கின்றன.
| பக்கூவின் சுவர் நகரத்தின் நகர்ப்புற குழுமம் வரலாற்றின் மூலம் அப்பகுதியிலிருந்த பல கலாச்சாரங்களின் தாக்கங்களை நிரூபிக்கிறது: ஜோராஸ்ட்ரியன், சசானியன், அரபு, பாரசீகம், ஷிர்வானி, ஒட்டோமான் மற்றும் ரஷ்யன். தற்காப்பு சுவர்கள் 12ஆம் நூற்றாண்டைச் சேர்ந்தவை. அதே போல் முதற் கோபுரமும் கிமு 7 முதல் 6ஆம் நூற்றாண்டு வரையிலான முந்தைய கட்டமைப்புகளின் மீது கட்டப்பட்டது. ஷிர்வன்ஷா அரண்மனை 15ஆம் நூற்றாண்டில் கட்டப்பட்டது. 2003ஆம் ஆண்டில், 2000 பக்கூ பூகம்பத்தில் ஏற்பட்ட சேதம் மற்றும் பாதுகாப்புக் கொள்கைகள் இல்லாததால், சந்தேகத்திற்குரிய மறுசீரமைப்பு முயற்சிகள் மற்றும் நகர்ப்புற வளர்ச்சியின் அழுத்தங்கள் காரணமாக இந்த தளம் ஆபத்தானதாக பட்டியலிடப்பட்டது. மேலாண்மை மற்றும் பாதுகாப்பில் முன்னேற்றங்களுக்குப் பிறகு, 2009இல் அழிந்துவரும் பட்டியலிலிருந்து தளம் நீக்கப்பட்டது. |
| --- |
# அசர்பைஜானின் உலக பாரம்பரிய தளங்கள் பட்டியல்

## தற்காலிக பட்டியல்

உலக பாரம்பரிய பட்டியலில் உள்ள தளங்களுக்கு கூடுதலாக, உறுப்பு நாடுகள் தாங்கள் பரிந்துரைக்கப்படும் தற்காலிக தளங்களின் பட்டியலை பராமரிக்கலாம். உலகப் பாரம்பரியப் பட்டியலுக்கான பரிந்துரைகள், இந்த தளம் முன்னர் தற்காலிக பட்டியலில் பட்டியலிடப்பட்டிருந்தால் மட்டுமே ஏற்றுக்கொள்ளப்படும். 2021ன்படி, அஜர்பைஜானின் தற்காலிக பட்டியலில் இது போன்ற 10 தளங்களைக் கொண்டிருந்தது.  
| சுரகானியில் உள்ள தீ கோவில் வரலாற்றில் ஜோராஸ்ட்ரிய மதத்தின் முக்கிய மையங்களில் ஒன்றாகும். தற்போதைய கட்டிடங்கள் 17ஆம் நூற்றாண்டில் கட்டப்பட்டது மற்றும் 1883 வரை செயலில் உள்ள வழிபாட்டுத் தலமாக இருந்தது. இந்த வளாகம் ஒரு திறந்த முற்றம் மற்றும் நடுவில் ஒரு ஏழுகோண பலிபீடத்துடன் ஒரு ஐங்கோணத் அமைப்பினைக் கொண்டுள்ளது. |
| --- |
# இம்கோதெப்

, சக்காரா, பண்டைய எகிப்து]]  
**இம்கோதெப்** (**Imhotep**)கிமு 27வது நூற்றாண்டில், பண்டைய எகிப்தின் துவக்க கால அரசமரபின் மூன்றாம் வம்சத்தை நிறுவிய பார்வோன் ஜோசெரின் தலைமை அமைச்சர் ஆவார். மேலும் ஹெல்லியோபோலிஸ் நகர சூரியக் கடவுளான இராவின் தலைமைப் பூசாரியான இவர் ஜோசெர் பிரமிடின் தலைமை கட்டிடக் கலைஞர் ஆவார். தாலமி வம்ச காலத்தில் இம்கோதெப் மருத்துவக் கடவுளாகவும் கொண்டாடப்பட்டார்.
# நெப்ரா

**நெப்ரா** (**Nebra** or **Raneb**) கிமு 2850 ஆண்டில் பண்டைய எகிப்தை ஆண்ட இரண்டாம் வம்சத்தின் இரண்டாம் பார்வோன் ஆவார். இவர் எகிப்தை 10 அல்லது 14 ஆண்டுகள் ஆட்சி செய்தார். துரின் மன்னர்கள் பட்டியலில் நெப்ராவின் ஆட்சிக் காலம் குறித்தான குறிப்புகள் மட்டும் சிதைந்துள்ளதால், இவரது ஆட்சிக் காலம் உறுதியாக அறிய இயலவில்லை. ஆனால் எகிப்தியவியல் அறிஞர்கள் மன்னர் நெப்ரா எகிப்தை 10 அல்லது 14 ஆண்டுகள் ஆட்சி செய்திருப்பார் என கருதகின்றனர். . மன்னர் நெப்ராவின் கல்லறை சக்காரா நகரத்தில் உள்ளது.
# நெப்ரா

## இதனையும் காண்க

- பாரோக்களின் பட்டியல்
- எகிப்தின் இரண்டாம் வம்சம்
- பண்டைய எகிப்திய அரசமரபுகள்
# அம்பாங்கான்

**அம்பாங்கான்** (ஆங்கிலம்: *Ampangan*; மலாய் மொழி: *Ampangan* அல்லது Mukim Ampangan) என்பது மலேசியா, நெகிரி செம்பிலான் மாநிலத்தின், சிரம்பான் மாவட்டத்தில், சிரம்பான் மாநகருக்கு மிக அருகாமையில் அமைந்து உள்ள ஒரு நகரம்.  
இந்த நகரம் சிரம்பான் நகருக்கு மிக அண்மையில் அமைந்து இருப்பதால் நாகரிகத்தின் வளர்ச்சித் தாக்கங்களை இந்த அம்பாங்கான் நகரிலும் காண முடிகின்றது. அந்த வகையில் அம்பாங்கான் நகரைத் தனி நகரமாக பார்க்க இயலாது. சிரம்பான் நகரின் துணை நகரம் என்று சொல்லும் அளவிற்கு நன்கு வளர்ச்சி பெற்று வருகிறது.
# அம்பாங்கான்

## பொது

அம்பாங்கான் என்பது ஒரு மலாய்ச் சொல். "எம்பாங்கன்" மலாய் மொழி: *Empangan*) என்பதில் இருந்து உருவாகி இருக்கலாம் என்று நம்பப் படுகிறது. எம்பாங் (Empang) என்பது ஒரு மலாய்ச் சொல். அணை என்று பொருள்.
# அம்பாங்கான்

## போக்குவரத்து

Jalan Jelebu Jkr-ft86.png  
அம்பாங்கான் நகரத்தின் வடக்கு முனையில் செலுபு சாலை ; தெற்கு முனையில் சிரம்பான் - கோலா பிலா சாலை ஆகிய சாலைகள், இந்த நகரத்திற்குச் சேவை செய்யும் முக்கியச் சாலைகளாக விளங்குகின்றன.  
லெக்காஸ் நெடுஞ்சாலை (LEKAS) (EXIT 2106) அம்பாங்கானில் இருந்து வெளியேறுவதற்கான முதன்மைச் சாலையாக விளங்குகிறது.
# எக்கிமைசு

*எக்கிமைசு சாட்டர்னசு*  
*எக்கிமைசு வையெரை*
| synonyms =
*எக்கினோமைசு* வாக்னர், 1840 இந்த பேரினத்தின் சிற்றினங்கள் ஒட்டுமொத்தமாக **மர முள்ளெலி** என்று அழைக்கப்படுகின்றன.  
எக்கிமைசு என்ற பேரினப் பெயரும், இதன் இணையான *எக்கினோமைசு*, என்பது இரண்டு பண்டைக் கிரேக்க வார்த்தைகளான ἐχῖνος (ekhînos), அதாவது "முள்ளம்பன்றி" மற்றும் μῦς (mûs), அதாவது "சுண்டெலி, எலி" ஆகியவற்றிலிருந்து பெறப்பட்டது.
# எக்கிமைசு

## வகைப்பாடு

இந்த பேரினத்தில் தற்போது மூன்று சிற்றினங்கள் உள்ளன.  
- வெண்முக மர முள்ளெலி- *எக்கிமைசு கிரிசுரசு*
- கரு மர முள்ளெலி - *எக்கிமிசு சாட்டர்னசு*
- *எக்கிமிசு வையெரை*  
*காலிசுடோமிசு*, *மகலாடா*, *பட்டோனோமைசு* மற்றும் *பிலோமிசு* ஆகிய பேரினங்களின் சிற்றினங்கள் அனைத்தும் முன்பு *எக்கிமைசு* பேரினத்தின் ஒரு பகுதியாகக் கருதப்பட்டன.
# எக்கிமைசு

## தொகுதிப் பிறப்பு

*எக்கிமைசு* என்பது *பிலோமிசுக்கும்* பின்னர் *மகலதாவுக்கும்* சகோதர இனமாகும். இந்த வகைப்பாட்டியல் பிரிவு *பாட்டனோமிசு* மற்றும் *டோரோமைசு* வகைகளுடன் நெருங்கிய தொடர்புடையவை. இதையொட்டி, இந்த ஐந்து பேரினங்களும் மூங்கில் எலிகளான *டாக்டிலோமைசு*, *ஓலாலமைசு*, *கன்னபேடியோமிசு* மற்றும் *டிப்ளோமைசு* மற்றும் *சாண்டமார்டமிசு* ஆகியவற்றைக் கொண்ட இனக்குழுக்களுடன் தொகுதிப் பிறப்பு தொடர்புகளைப் பகிர்ந்து கொள்கின்றன.
# புவி கதாநாயகர்கள் விருதுகள்

**புவி கதாநாயகர்கள் விருதுகள்** (*Earth Heroes Award*) என்பது ஸ்காட்லாந்தின் ராயல் வங்கியால் 2011-ல் உலக உயிரியல் பூங்காக்கள் மற்றும் மீன் காட்சியக சங்கத்துடன் இணைந்து நிறுவப்பட்ட விருதாகும்.  
இந்த விருதுகள் சுற்றுச்சூழல் அமைப்புகள் மற்றும் சுற்றுச்சூழலைப் பாதுகாக்கச் சேவையாற்றும் நபர்களை அங்கீகரிக்கும் விதமாக விருது வழங்கி கௌரவிக்கின்றன.
# புவி கதாநாயகர்கள் விருதுகள்

## விருது

### பிரிவுகள்

இந்த விருது பல பிரிவுகளின் கீழ் வழங்கப்படுகின்றன. அவை:  
- புவியின் கதாநாயகன் (பாராட்டு) தனிநபர்
- புவி பாதுகாவலன் விருது (இந்திய ரூபாய் 1,50,000) - நிறுவனம்
- சிற்றினப் பாதுகாப்பு விருது (இந்திய ரூபாய் 1,50,000)– 2 தனிநபர்கள்
- ஊக்க விருது - (இந்திய ரூபாய் 1,50,000) தனிநபர் அல்லது நிறுவனம்
- பசுமை காவலன் விருது - (ஒவ்வொரு இந்திய ரூபாய் 1,50,000) 2 நபர்கள்
# புவி கதாநாயகர்கள் விருதுகள்

## விருது

### தேர்வு முறை

ஒவ்வொரு விருதுக்கும் இறுதிப் போட்டியாளர் பாதுகாப்பு, உயிரியல் பன்முகத்தன்மை, அறிவியல், அரசு, ஊடகம், இசுக்கொட்லாந்து அரச வங்கி, தேசிய பல்லுயிர்ப்பரவல் ஆணையம் மற்றும் பம்பாய் இயற்கை வரலாற்று சங்கம் உள்ளிட்ட பல துறைகளைச் சேர்ந்த நிபுணர்களின் நடுவர் குழுவால் தேர்ந்தெடுக்கப்படும்.
# புவி கதாநாயகர்கள் விருதுகள்

## புவி கதாநாயகர்கள் விருதுகள்

### 2014

புதுதில்லியில் உள்ள இந்திரா காந்தி தேசிய கலை மையத்தில் நவம்பர் 4 2014 அன்று நடைபெற்ற விருது வழங்கும் விழாவில் புவி கதாநாயகர்கள் விருதுகள் அறிவிக்கப்பட்டது.  
- புவியின் கதாநாயகன் விருது - முனைவர் எராச் பருச்சா
- புவி பாதுகாவலன் விருது - கென்னத் ஆண்டர்சன் இயற்கை சமூகம்
- சிற்றினப் பாதுகாப்பு விருது - பங்டி கிராம சபை & முனைவர் கௌதம் நாராயண்
- ஊக்க விருது - திரிதிமான் முகர்ஜி
- பசுமை காவலன் விருது - சுஜோய் பானர்ஜி & சிறீ. பி. எஸ். சோமசேகர்  
ஆகத்து 1958-ல் நிறுவப்பட்ட இந்தியாவின் மிகப்பெரிய உயரமான இடத்தில் உள்ள பதமஜா நாயுடு இமயமலை விலங்கியல் பூங்கா அல்லது டார்ஜிலிங் உயிரியல் பூங்காவிற்கு 'புவியின் கதாநாயகன் விருது **சிறப்புக் குறிப்புடன்** வழங்கப்பட்டது.
# புவி கதாநாயகர்கள் விருதுகள்

## புவி கதாநாயகர்கள் விருதுகள்

### 2020

- புவி பாதுகாவலன் விருது - அலையாத்திகாடுகள் பிரிவு, மகாராட்டிரம்
- சிற்றினப் பாதுகாப்பு விருது - மல்சிங் ஜமாரா & ரசிலா பி வாதெர்
- ஊக்க விருது - கர்மா சோனம்
- பசுமை காவலன் விருது - அன்சு பிராக்யன் தாசு & தாம்போர் லிங்தோ
- வாழ்நாள் சாதனை விருது - அன்வர்தீன் சௌத்ரி
# புவி கதாநாயகர்கள் விருதுகள்

## புவி கதாநாயகர்கள் விருதுகள்

### 2021

- புவியின் கதாநாயகன் விருது - முனைவர் எராச் பருச்சா
- புவி பாதுகாவலன் விருது - சத்புர புலிகள் காப்பகம் & பரம்பிகுளம் புலிகள் காப்பு அறக்கட்டளை
- சிற்றினப் பாதுகாப்பு விருது - அருனிமா சிங் & அனில் பைசோனி
- ஊக்க விருது - கர்மா சோனம்
- பசுமை காவலன் விருது - நித்தீசு குமார் & எஸ். எல். சில்பா
- வாழ்நாள் சாதனை விருது - பிரிஜ் மோகன் சிங், ரத்தோர்
# சதாராவின் ராஜா சாகாஜி

**சாகாஜி போன்சலே** (**Shahaji Bhonsle**) பிரித்தானிய இந்தியாவின் மும்பை மாகாணத்தில் இருந்த சதாரா சமஸ்தானத்தை 1839 முதல் 1848 முடிய ஆட்சி செய்த போன்சலே வம்ச மன்னர் ஆவார்.இவருக்கு *இராஜா அப்பா சாகிப்* என்ற பட்டப்பெயரும் உண்டு.  
நேரடி வாரிசு இன்றி இறந்த சாகாஜி போன்சுலேவிற்குப் பின்னர் சதாரா சமஸ்தானத்தை, அவகாசியிலிக் கொள்கையின்படி, பிரித்தானிய இந்தியாவின் மும்பை மாகாணத்தின் நேரடி ஆட்சியில் 1 மே 1849 அன்று இணைக்கப்பட்டது.
# சதாராவின் ராஜா சாகாஜி

## இதனையும் காண்க

- போன்சலே வம்சம்
- அவகாசியிலிக் கொள்கை
- சதாரா இராஜ்ஜியம்
# புகாரா முற்றுகை

**புகாரா முற்றுகை** என்பது உசுபெக்கிசுதானின் புகாரா நகரம் மீது கி. பி. 1220இல் நடைபெற்ற ஒரு முற்றுகைப் போராகும். இது மங்கோலியர்களின் குவாரசமியப் படையெடுப்பின் ஒரு பகுதியாக நடைபெற்றது. இரண்டாம் அலாவுதீன் முகம்மதுவால் ஆளப்பட்ட குவாரசமியப் பேரரசின் மீது மங்கோலியப் பேரரசைத் தோற்றுவித்த செங்கிஸ் கான் பலமுனைத் தாக்குதல் நடத்தினார். தன் நாட்டின் ஒவ்வொரு பெரிய நகரத்தையும் தனித்தனியாகத் தற்காக்க ஷா திட்டமிட்டிருந்தார். மங்கோலியர்கள் முதலில் எல்லைப் பட்டணமான ஒற்றாரை முற்றுகையிட்டனர். பிறகு குவாரசமியா நாட்டிற்குள் தாக்குதல் நடத்த ஆரம்பித்தனர்.  
புகாரா நகரமானது குவாரசமியப் பேரரசின் ஒரு முக்கிய வணிக மற்றும் கலாச்சார மையமாக இருந்தது. ஆனால் மங்கோலியப் பேரரசின் எல்லையிலிருந்து தொலைதூரத்தில் இந்த நகரம் இருந்தது. எனவே 20,000க்கும் குறைவான வீரர்களையே இந்த நகரத்தின் தற்காப்புக்காகக் குவாரசமிய ஷா நியமித்திருந்தார். எனினும் சுமார் 30,000 முதல் 50,000 வீரர்களைக் கொண்டதாக மதிப்பிடப்பட்ட ஒரு மங்கோலியப் படையானது, அதற்கு முன் பெரிய இராணுவங்களால் கடக்க முடியாது என்று எண்ணப்பட்ட கிசில்கும் பாலைவனத்தைக் கடந்தது. புகாரா நகரமானது திடீரென வியக்க வைக்கும் விதமாக முற்றிலுமாகச் சுற்றி வளைக்கப்பட்டது. மங்கோலியர்களைத் தாக்க வந்த ஒரு சிறு படையானது கொன்றழிக்கப்பட்டது. நகரின் வெளிப்புறமானது மூன்றே நாட்களில் சரணடைந்தது. குவாரசமிய அரசமரபுக்கு விசுவாசமானவர்கள் நகர்க்காப்பரணை இரண்டு வாரங்களுக்குக் குறைவான காலத்திற்குத் தற்காத்து வந்தனர். ஆனால் அந்தத் தற்காப்பும் சீக்கிரமே உடைக்கப்பட்டது.  
மங்கோலிய இராணுவமானது நகர்க்காப்பரணில் இருந்த அனைவரையும் கொன்றது. பெரும்பாலான மக்களை அடிமைப்படுத்தியது. மங்கோலியர்கள் திறமைவாய்ந்த கைவினைஞர்களை மதித்தனர். அதே நேரத்தில் மற்றவர்கள் இராணுவங்களில் கட்டாயப்படுத்திச் சேர்க்கப்பட்டனர். தீ பரவியதால் புகாரா நகரம் தரைமட்டமான போதும், அழிவானது மற்ற நகரங்களை ஒப்பிடுகையில் லேசானதாகவே இருந்தது. சிறிது காலத்திலேயே புகாரா நகரமானது மீண்டும் ஒரு வணிக மற்றும் கல்வி மையமாக உருவெடுத்தது. மங்கோலிய அமைதி மூலம் பெரிதும் பயன்பெற்றது.
# குட்டைக்கிளி

**குட்டைக்கிளி** (*Vernal Hanging Parrot*)(*உலோரிகுலசு வெர்னாலிசு*) என்பது இந்தியத் துணைக்கண்டம் மற்றும் தென்கிழக்கு ஆசியாவின் வேறு சில பகுதிகளில் வசிக்கும் ஒரு சிறிய கிளி ஆகும். இது உள்ளூர் இயக்கங்களுக்கு உட்படுகிறது. இதன் உணவில் பழங்கள், விதைகள், மொட்டுகள் உள்ளன. பூக்களினால் இவை ஈர்க்கப்படுகின்றன. பழங்களுக்காக ஆலமரத்துக்கும், பூக்களிலிருந்து தேன் எடுக்க வாழை மரத்துக்கும் இவை அடிக்கடி வரும்.  
குட்டைக்கிளி அளவில் சிறியது. பச்சை நிறத்தில் நிறத்தில் தொங்கிக்கொண்டிருக்கும் கிளி ஆகும். இதன் நீளம் 14 செ. மீ. மட்டுமே. இது சிறிய வால் ஒன்றைக் கொண்டுள்ளது. முதிர்ச்சியடைந்த கிளியின் ஆணுக்குத் தொடை மற்றும் அலகு சிவப்பு நிறத்துடன் நீல நிறத் தொண்டை இணைப்புடன் காணப்படும். பெண் கிளியில் பச்சை நிற இணைப்பு உள்ளது. குட்டைக்கிளி வறண்ட காடு மற்றும் சாகுபடி நிலங்களில் காணப்படும் பறவை. இது மரங்களில் உள்ள துளைகளில் கூடு கட்டி, 2 முதல் 4 வெள்ளை முட்டைகளை இடும். முதிர்ச்சியடையாத பறவைகள் மந்தமான தொடையினைக் கொண்டுள்ளன. மேலும் தொண்டைத் திட்டு இல்லை. குட்டைக்கிளி இதன் உறவினர்களைக் காட்டிலும் குறைவான கூட்டத்துடன் காணப்படும் பொதுவாக இனப்பெருக்க காலத்திற்கு வெளியே சிறிய குழுக்களாக இருக்கும். இது விரைவாக பறக்கக்கூடியது.  
இலங்கையில், இது இதனையொத்த இலங்கை தொங்கும் கிளி, (*லோ. பெரிலினசு*) எனக் கருதப்படுகிறது.
# குட்டைக்கிளி

## இனப்பெருக்கம்

மரத் துவாரங்களில் குட்டைக்கிளி கூடு கட்டும். கூடுகளில் இலைகளின் துண்டுகள் வரிசையாக அடுக்கிவைக்கப்பட்டிருக்கும். பொதுவாக ஒரு கூட்டில் மூன்று முட்டைகள் வரை இருக்கும். முட்டைகள் வெள்ளை நிறத்தில் காணப்படும். பெண் பறவை 20 நாட்களுக்கு முட்டைகளை அடைகாக்கும். குஞ்சுகள் பொரித்து 33 நாட்களுக்குள் வளர்ந்து கூட்டை விட்டு வெளியேறும்.
# சிட்டாகுலிடே

**சிட்டாகுலிடே** (*Psittaculidae*) என்பது பழைய உலக கிளிகளைக் கொண்ட குடும்பமாகும். இது அகபோர்னிதினே, கோரகோப்சினே , லோரினே, பிளாட்டிசெர்சினே, பிசிட்டாசெல்லினே மற்றும் சிட்டாகுலினே ஆகிய ஆறு துணைக் குடும்பங்களைக் கொண்டுள்ளது.  
இந்தக் குடும்பம் 2014-ல் *உலகப் பறவைகளின் கிளெமென்ட்ஸ் சரிபார்ப்புப்* பட்டியல், மற்றும் பன்னாட்டு பறவையியல் மாநாட்டின் உலகப் பறவைகள் பட்டியலில் ஏற்றுக்கொள்ளப்பட்டது.  
இந்தக் குடும்பத்தில் 196 சிற்றினங்கள் உள்ளன. இவை 54 பேரினங்களாக வகைகளாகப் பிரிக்கப்பட்டுள்ளன.  
சிடாகுலிடே குடும்பம் 204 சிற்றினங்களைக் கொண்டுள்ளது. இது 54 பேரினமாகப் பிரிக்கப்பட்டுள்ளது. வரலாற்று காலத்தில் அழிந்துவிட்ட 13 சிற்றினங்களும் இதில் அடங்கும்.
# ராகம் (சிற்றிதழ்)

**ராகம்** என்பது 1980களின் துவக்கத்தில் வெளியான ஒரு இலக்கிய தமிழ்ச் சிற்றிதழ் ஆகும். இது தமிழ்நாட்டின், திருச்சிராப்பள்ளியில் இருந்து வெளியானது. இந்த இதழானது ஆர். ரமேஷ்குமார், எம். செந்தில்குமார், ஐ. பிரான்சிஸ் மனோகர், எம். டி. முத்துக்குமார் ஆகியோரை ஆசிரியர் குழுவாகக் கொண்டு வெளியானது.
# கௌரி விசுவநாதன்

**கௌரி விசுவநாதன்** (*Gauri Viswanathan*) ஓர் இந்திய அமெரிக்க கல்வியாளராவார். 1933 ஆம் ஆண்டுப் பிரிவின் மானுடப்புலப் பேராசிரியராகவும், கொலம்பியா பல்கலைக்கழகத்தில் தெற்காசியா நிறுவனத்தின் இயக்குநராகவும் இருந்தார்.
# கௌரி விசுவநாதன்

## வாழ்க்கைக் குறிப்பு

மேற்கு வங்காளத் தலைநகர் கல்கத்தா-வில் (தற்போது கொல்கத்தா) 5 நவம்பர் 1950 அன்று பிறந்தார் கௌரி விசுவநாதன். இவர் பெற்றோர் ஐக்கிய நாடுகள் அவை (ஐநா) அலுவலர்கள் ஆவர்.  
தில்லி பல்கலைக்கழகத்தில் இளங்கலை மற்றும் முதுகலைப் பட்டங்களையும் கொலம்பியா பல்கலைக்கழகத்தில் முனைவர் பட்டத்தையும் பெற்றார். 1998 ஆம் ஆண்டில் இவர் எழுதிய மடிப்புக்கு வெளியே என்ற தலைப்பிலான மதமாற்றம், நவீனத்துவம் மற்றும் நம்பிக்கை குறித்த நூல் அமெரிக்க ஒப்பீட்டு இலக்கிய சங்கம் வழங்கிய ஆரி லெவின் பரிசை வென்றது. .
# நய்நெத்செர்

வரிசை எண் 11-இல் பார்வோன் நய்நெத்செரின் பெயர் குறுங்கல்வெட்டில் பொறிக்கப்பட்டுள்ளது]]  
கல்லறையில் கிடைத்த மன்னர் நய்நெத்செரின் பெயர் பொறித்த உடைந்த மட்பாண்டம்.]]
கிடைத்த நய்நெத்செரின் பெயர் பொறித்த பாத்திரம்]]  
**நய்நெத்செர்** (**Nynetjer** (பிற பெயர்கள்: **Ninetjer** மற்றும்**Banetjer**) பண்டைய எகிப்தை ஆண்ட இரண்டாம் வம்சத்தின் மூன்றாம் மன்னர் ஆவார். இவர் கிமு மூவாயிரம் ஆண்டில் எகிப்தை 43 அல்லது 45 ஆண்டுகள் ஆட்சி செய்தார். சக்காரா மன்னர்கள் பட்டியல் மற்றும் துரின் மன்னர்கள் பட்டியல்களில் பார்வோன் நய்நெத்செரின் பெயர் குறுங்கல்வெட்டில் பொறிக்கப்பட்டுள்ளது. மேலும் அபிதோஸ் மன்னர்கள் பட்டியலில் வரிசை எண் 11-இல் பார்வோன் நய்நெத்செரின் பெயர் குறுங்கல்வெட்டில் பொறிக்கப்பட்டுள்ளது. இவரது கல்லறை சக்காரா நகரத்தில் உள்ளது. இவரது குழந்தைகள் *வாத்ஜென்ஸ்* அல்லது *வெக்நெக்* என்து உறுதி செய்யப்படவில்லை.
# நய்நெத்செர்

## ஆட்சிக் காலம்

) வலமிருந்து இடமாக படிக்க]]  
எகிப்தின் ஐந்தாம் வம்சத்தினர் நிறுவிய பலெர்மோ கற்பலகையில் எகிப்தின் முதல் வம்சத்தினர் முதல் ஐந்தாம் வம்சத்தின் ஆட்சியாளர்கள் வரையிலான பெயர்கள், ஆட்சிக் காலம், கால்நடைகளின் கணக்கெடுப்பு, நைல் நதியின் வெள்ள நீர்மட்டம் போன்ற முக்கிய நிகழ்வுகள் குறித்துள்ளனர்.
மன்னர் நய்நெத்செரின் ஆட்சிக் காலத்தில் நடைபெற்ற முக்கிய நிகழ்வுகள்:  
- '''7ஆம் ஆண்டில்: ஓரசு கடவுளின் மெய்காவலன். எகிப்தில் மூன்றாம் முறையாக கால்நடைகளின் எண்ணிக்கை கணக்கெடுப்பு மேற்கொள்ளப்பட்டது. ...(rest is missing)
- '''8ஆம் ஆண்டில்: கோயில் அஸ்திவாரம் அமைப்பதற்கான சடங்குகள்)நைல் நதியில் நீர் மட்டம் 1.57 மீட்டர் ஆக உயர்ந்தது.
- '''9ஆம் ஆண்டில்:நான்காம் முறையாக எகிப்தில் கால்நடைகளின் எண்ணிக்கை கணக்கெடுப்பு நடைபெற்றது. நைல் நதியில் நீர் மட்டம் 1.09 மீட்டர் ஆக உயர்ந்தது.
- '''10ஆம் ஆண்டில்: நைல் நதியில் நீர் மட்டம் உயர்வு 1.09 மீட்டர்
- '''11ஆம் ஆண்டில்:நைல் நதியில் நீர் மட்டம் உயர்வு 1.98 மீட்டர்
- '''12ஆம் ஆண்டில்:நைல் நதியில் நீர் மட்டம் உயர்வு 1.92 மீட்டர்
- '''13ஆம் ஆண்டில்:ஆறாம் முறையாக எகிப்தில் கால்நடைகளின் எண்ணிக்கை கணக்கெடுப்பு நடைபெற்றது. நைல் நதியில் நீர் மட்டம் உயர்வு 0.52 மீட்டர்
- '''14ஆம் ஆண்டில்: வடக்கு எகிப்தில் இரா கடவுளுக்கான கோயில் எழுப்பட்டது.
- '''15ஆம் ஆண்டில்:ஏழாம் முறையாக கால்நடைகளின் எண்ணிக்கை கணக்கெடுப்பு.நைல் நதியில் நீர் மட்டம் உயர்வு 2.15 மீட்டர்
- **16ஆம் ஆண்டில் :வடக்கு எகிப்தில் அபிஸ் கடவுளுக்காக இரண்டாவது எருது ஓட்டம் நடைபெற்றது. ** நைல் நதியில் வெள்ள நீர் மட்டம் 1.92 மீட்டர்
- '''17ஆம் ஆண்டில்:எட்டாவது கால்நடை கணக்கெடுப்பு. நைல் நதி வெள்ள நீர் மட்டம் 2.40 மீட்டர்
- '''18ஆம் ஆண்டில்:நைல் நதி வெள்ள நீர் மட்டம் 2.21 மீட்டர்
- '''19ஆம் ஆண்டில்:ஒன்பதாவது கால்நடைகளின் கணக்கெடுப்பு.நைல் நதி வெள்ள நீர் மட்டம் 2.25 மீட்டர்
- '''20ஆம் ஆண்டில்: மன்னரின் இறந்த தாய்க்கான சடங்குகள், நைல் நதி வெள்ள நீர் மட்டம் 1.92 மீட்டர்
- '''21ஆம் ஆண்டில்:பத்தாவது கால்நடைகளின் கணக்கெடுப்பு
# நய்நெத்செர்

## இதனையும் காண்க

- பண்டைய எகிப்தி மன்னர்கள்
- எகிப்தின் இரண்டாம் வம்சம்
- பண்டைய எகிப்திய அரசமரபுகள்
# அபிஸ் எருது கடவுள்

**அபிஸ் எருது**, பண்டைய எகிப்திய சமயத்தின் கடவுள்களில் ஒருவர். எகிப்தின் மெம்பிஸ் நகரத்தின் அபிஸ் கடவுள் புனித எருது வடிவம் கொண்ட ஆண் கடவுள் ஆவார். அபிஸ் எருது கடவுள், ஆத்தோர் எனும் முதன்மை பெண் தெய்வத்தின் மகன் ஆவார். துவக்கத்தில் பலி மற்றும் மறுபிறவி குறிப்பிட்டத்தக்க பங்கைக் கொண்டிருந்த அபிஸ் எருதுக் கடவுள் பின்னாளில், மனிதர்களுக்கும் ஓரசு, பிதா, ஓசிரிசு, அதும் போன்ற சக்தி வாய்ந்த கடவுள்களுக்கும் இடைநிலையாளராக செயல்பட்டார். பண்டைய எகிப்தியர்கள் எருதை புனித விலங்காக கருதி வழிபட்டனர்.  
*அகஸ்டி மாரியெட்* எனும் தொல்லியல் அறிஞர் சக்காரா நகரத்தில் நடத்திய அகழாய்வில் மூன்றாம் அமென்கோதேப் (கிமு 1386 - கிமு 1349) காலம் முதல் தாலமி வம்சம் (கிமு 305 - கிமு 30) காலம் வரை 60 வகையான விலங்குகளின் மம்மிகளை கல்லறைகளில் கண்டுபிடித்தார்.
# அபிஸ் எருது கடவுள்

## இதனையும் காண்க

- நந்தி
- பசு தேவதை
- காமதேனு
- பண்டைய எகிப்தியக் கடவுள்கள்
- ஆத்தோர்
- தங்கக் கன்று
# அகமினே

**அகமினே** (*Agaminae*) என்பது *அகமிடே* குடும்பத்தில் உள்ள ஊர்வனவற்றின் துணைக்குடும்பமாகும்.
# அகமினே

## பேரினங்கள்

- *அகாந்தோசெர்கசு*
- *அகமா*
- *புபோனிசெப்சு* (லாங்வாலா நீண்டத் தலை பல்லி)
- *கோரிபோபிலாக்சு*
- *லாடகியா* (ஆசிய பாறை அகமாசு)
- *பேரலௌடாகியா* - சில சமயங்களில் *லௌடாக்கியாவில்* (ஆசியப் பாறை அகமாசு) சேர்க்கப்பட்டுள்ளது
- பிரினோசெபாலசு (தோட்ஹெட் *அகமாசு* )
- *சூடோட்ராபெலசு*
- *டிராபெலசு*
- *ஜெனகமா*
# மொலுக்கன் தொங்கும் கிளி

**மொலுக்கன் தொங்கும் கிளி** (Moluccan hanging parrot)(*லோரிகுலசு அமாபிலிசு*) என்பது சிட்டாகுலிடே குடும்பத்தில் உள்ள ஒரு கிளி சிற்றினமாகும். இது இந்தோனேசியாவில் உள்ள ஜிலோலோ, பேக்கன் மற்றும் மொரோடையில் உள்ள காடு மற்றும் அருகிலுள்ள வாழ்விடங்கள் மட்டுமே காணக்கூடிய அகணிய உயிரி. இது சில சமயங்களில் சூலா தொங்கும் கிளியை ஒரு துணையினமாக உள்ளடக்கியது. ஆனால் இரண்டும் பெருகிய முறையில் தனித்தனி சிற்றினங்களாக அவற்றின் இறகுகள் மற்றும் அளவுகளில் உள்ள வேறுபாடுகளின் அடிப்படையில் கருதப்படுகின்றன (மொலுக்கன் தொங்கும் கிளிக்கு 11 செ. மீ. நீளமும் சூலா தொங்கும் கிளி 14 செ. மீ. நீளமுடையது).
# குடவாசல் சட்டமன்றத் தொகுதி

**குடவாசல் சட்டமன்றத் தொகுதி** (*Kudavasal Assembly constituency*) என்பது இந்தியாவின் தமிழ்நாடு மாநிலத்தில் திருவாரூர் மாவட்டத்தில் செயல்பாட்டிலிருந்த முன்னாள் சட்டமன்றத் தொகுதியாகும். இது 1962 முதல் 1971 வரை செயல்பாட்டிலிருந்தது.
# குடவாசல் சட்டமன்றத் தொகுதி

## சட்டமன்ற உறுப்பினர்கள்

| 1971 | கு. பெரியசாமி | திராவிட முன்னேற்றக் கழகம் |  |
| --- | --- | --- | --- |
| 1967 | சி. கிருஷ்ணமூர்த்தி | திராவிட முன்னேற்றக் கழகம் |  |
| 1962 | பி. ஜெயராஜ் | இந்திய தேசிய காங்கிரசு | } |
# நாராயணா பன்னோக்கு சிறப்பு மருத்துவமனை

**நாராயணா பன்னோக்கு சிறப்பு மருத்துவமனை** (*Narayana Multispeciality Hospital*) இந்தியாவின் குசராத்து மாநிலம் அகமதாபாத்தில் அமைந்துள்ளது. இது ஒரு மூன்றாம் நிலை பராமரிப்பு மருத்துவமனையாகும். குசராத்து மற்றும் தெற்கு இராசத்தான் பகுதிகளில் உள்ள நோயாளிகளுக்கு இம்மருத்துவமனை சிகிச்சை அளிக்கிறது. நாராயணா சுகாதார குழுமத்தின் ஒரு பகுதியான நாராயணா மருத்துவமனை முன்னர் நாராயணா இருத்யாலயா தனியார் நிறுவனம் என அறியப்பட்டது. பெங்களூருவை தலைமையிடமாகக் கொண்ட இம்மருத்துவமனை இருதய அறுவை சிகிச்சை நிபுணர் மருத்துவர் தேவி பிரசாத் செட்டியால் நிறுவப்பட்டது.  
குழந்தைகள் மற்றும் வயது வந்தோருக்கான இருதய பராமரிப்பு, நரம்பியல், எலும்பியல், சிறுநீரகவியல், மகப்பேறியல் மற்றும் மகளிர் மருத்துவம், பொது மருத்துவம், காது மூக்கு மற்றும் தொண்டை, குழந்தை மருத்துவம் மற்றும் குழவி மருத்துவம், நுரையீரல், எலும்பியல் மற்றும் புற்றுநோயியல் ஆகிய பிரிவுகளில் மருத்துவத்தை வழங்குகிறது.  
எண்ணிம வடிகுழாய் ஆய்வகம், இரத்தக்குழாய்சார் பராமரிப்பு பிரிவு மற்றும் தீவிர சிகிச்சை பிரிவு ஆகிய வசதிகள் இங்கு உள்ளன. முதுகெலும்பு வட்டு இறக்கம், முதுகெலும்பு முறிவுகள் மற்றும் முதுகுத்தண்டு கட்டிகள் போன்ற நிலைமைகளுக்கு மருத்துவமனையில் உள்ள நரம்பியல் துறையானது முதுகெலும்பு அறுவை சிகிச்சை மற்றும் நுண் அறுவை சிகிச்சையை வழங்குகிறது. எலும்பியல் துறை முழங்கால், இடுப்பு மற்றும் தோள்பட்டைக்கான மாற்று அறுவை சிகிச்சையும் இங்கு வழங்கப்படுகிறது.
# ராஜா மூடா அசீஸ் சாலை 2A

**ராஜா மூடா அசீஸ் சாலை** அல்லது **கூட்டரசு சாலை 2, 2A, 2B** (ஆங்கிலம்: *Persiaran Raja Muda Musa* அல்லது *Federal Route 2, 2A and 2B*; மலாய்: *Persiaran Raja Muda Musa*) என்பது மலேசியா, சிலாங்கூர், கிள்ளான் பகுதியில் உள்ள ஒரு முக்கிய நெடுஞ்சாலை ஆகும். இந்தச் சாலை கிள்ளான் நகரையும் கிள்ளான் துறைமுகம் நகரப் பகுதியையும் இணைக்கிறது.  
கிள்ளான் துறைமுகம் நகரப் பகுதிக்குச் செல்லும் முக்கியப் பாதையாகவும் உள்ளது. சிலாங்கூர் சுல்தான் சர் அலாதீன் சுலைமான் ஷாவின் *(Sultan Sir Alaeddin Sulaiman Shah of Selangor)* தந்தை ராஜா மூடா மூசாவின் *(Raja Muda Musa)* நினைவாக இந்த நெடுஞ்சாலைக்குப் பெயரிடப்பட்டது.
# ராஜா மூடா அசீஸ் சாலை 2A

## பின்னணி

ராஜா மூடா அசீஸ் 2A; 2B சாலைகளின் தொடக்கப் புள்ளிகள் கிள்ளான் துறைமுகம் நகரத்தில் அமைந்துள்ளன. இந்த ராஜா மூடா அசீஸ் சாலை; கூட்டரசு சாலை *(Lebuhraya Persekutuan)* மற்றும் கெசாஸ் **(KESAS)** சாலைகளுடன் தொடர்புகளைக் கொண்டுள்ளது.